OpenLLM-France/wikimedia huggingface dataset:
# Jacob Jordaens

Jacob Jordaens (Anberes, 1593ko maiatzaren 19a - Anberes, 1678ko urriaren 18a) flandriar margolaria izan zen. Adam Van Noorten ikaslea izan zen eta haren alabarekin ezkondu zen. Rubens (1640) eta Van Dyck (1641) hil ondoren, Herbehereetako garai hartako azken maisua da. Jordaensen estiloan berebiziko garrantzia izan zuten Rubensen, Caravaggioren eta Bassanoren lanek. Bere garaiko beste artista askok ez bezala, ez zuen bere jaioterria utzi nahi izan, eta abertzaletasun sutsu horren kutsua nabarmena da bere koadroetan ere.
Jordaens 1620-1630 hamarraldian hasi zen bere estilo propioa finkatzen. Oro har, indar handiko irudiak egin zituen, oso adierazgarriak eta edukiaren aldetik oso landuak. Kolore biziak erabili zituen eta koloreen arteko konbinazio bortitzak asmatu zituen. Bere koadroetako marrazkiak ere gogorrak dira, eta argi-itzal nabarmenak eratzen dituzte. Argia eta kolorea lantzeko zuen trebetasun berezia 1625-1630 bitarteko obretan antzematen da gehien. Rubensek eta Van Dyckek molde arranditsu eta aristokratikoa erabili zuten bezala, Jordaensek, aldiz, estilo adierazgarriagoa, sentsualagoa erabili zuen. Bere koadro batzuetan jende asko agertzen da, pilatuta bezala; pertsonaia sendoak, lodikoteak, aurpegi gorrikoak dira oro har, eta sarritan arrunkeria ere nabari da. Geroko lanek, ordea, aberastasuna eta indarra galdu zuten.
1640. urtetik aurrera Greenwicheko jauregia apaintzeko lanean jardun zuen buru-belarri. 1648tik aurrera, berriz, Suediako Kristina erreginaren margolari izan zen, eta 1652an Hagako Huis ten Bosch etxaldea apaindu zuen. Lan horretan antzematen da Jordaensen azkenaldiko neurrigabetasunerako eta patetismorako joera. Azpimarratzekoak ditu Denboraren garaipena eta Orangeko Frederiko Henrikeren garaipena muralak; arkitektura-apainduraren maisulantzat hartuak dira, eta bertan alegoria konplexua, kolore biziak eta forma bihurriak nahasten dira.
Bere sorterriko gaiak izan zituen oinarri; jaiak, festak, etab. Errege haurra lanean, Flandriako burgesen eta nekazarien irudiak egin zituen. Kalbinista egin zen, baina eliza katolikoetan ere lan handia egin zuen. Jordaensek egindako erretratuak arrakasta handikoak izan baziren ere, genero hori ez zuen asko landu. Ruytergo almirantea eta Andre zaharra dira erretratu ezagunenak. Beste lan aipagarri batzuk: Ebanjelariak, Martin Santua gizon bat sendatzen, Moises haitza jotzen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q270658
* Multimedia: Jacob Jordaens / Q270658
# Jacob Kiplimo

Jacob Kiplimo (2000ko azaroaren 14a) Ugandako distantzia luzeko korrikalaria da, pista lasterketako probetan parte hartzen duena. 2020ko maratoi erdiko munduko txapelduna da. 2016ko Udako Olinpiar Jokoetan bere herrialdea ordezkatu zuen. Sebei etniako kidea da Kiplimo, Kenian kalenjin esaten zaien talde berekoa funtsean.
2017ko IAAF Munduko Kroseko Junior txapelduna da. 2019an, Munduko Kros Txapelketan zilarrezko domina lortu zuen 18 urterekin. 2021eko azaroaren 21ean, Kiplimok Maratoi Erdiko Munduko Errekorra ezarri zuen Lisboan 57:31ean. 2020ko Udako Olinpiar Jokoetan domina irabaztea lortu zuen. 10000m-ko proban brontzezko domina lortu zuen.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 10000m |
| Munduko txapelketak (Sub20) ||||
| Urtea | Lekua | Domina | Proba |
| 2016 | Bydgoszcz Polonia | 03 ! | 10000m |
| 2018 | Tampere Finlandia | 02 ! | 10000m |
| Munduko Kros Txapelketak ||||
| Urtea | Lekua | Domina | Proba |
| 2017 | Kampala Uganda | 01 ! | Junior banaka |
| 2019 | Aarhus Danimarka | 01 ! | Taldeka |
| 2019 | Aarhus Danimarka | 02 ! | Banaka |
| Munduko Erdi Maratoi Txapelketak ||||
| Urtea | Lekua | Domina | Proba |
| 2020 | Gdynia Polonia | 01 ! | Banaka |
| 2020 | Gdynia Polonia | 03 ! | Taldeka |

## Marka pertsonalak

* 1500 metro : 3:50,24 min (2016)
* 3.000 metro : 7:26,64 min (2020) 9. garai guztietakoa
* 5000 metro : 12:48,63 min (2020) 13. garai guztietakoa
* 10.000 metro : 26:33,93 min (2021) Garai guztietako 7.a
* Maratoi erdia : 57:31 (2021) 1. garai guztietakoa
* 10K lasterketa : 27:31 min (2019)
* 10K lasterketa : 26:41 min (2018ko abenduaren 31) (inoizko markarik azkarrena (garai hartan), baina ez zen ofizialki munduko errekor gisa berretsi, ibilbidea maldan beherako izaeragatik).
IAAF Profileko informazio guztia.

## Erreferentziak

* ↑ (Ingelesez) «Kalenjin Wilderness Hike. Hike Kalenjin wilderness on Mount Elgon» Inside Mount Elgon National Park (Noiz kontsultatua: 2024-08-08).
* ↑ Kiplimo breaks world half marathon record in Lisbon. World Athletics.
* ↑ Kiplimo clocks 26:41 over 10km in Madrid while Kosgei and Obiri crack 30 | REPORT | World Athletics. .
* ↑ Jacob KIPLIMO. International Association of Athletics Federations.

## Kanpo estekak

* Datuak: Q26455795
* Multimedia: Jacob Kiplimo / Q26455795
# Jesús Fernandez Cirilo

Jesús Fernandez Cirilo, ezizenez "Roke" (Santurtzi, Bizkaia, 1962) Santurtziko traineruetako patroi ohia da, besteak beste Kontxako Bandera eta Espainiako Txapelketa irabazi zituena.

## Kirol ibilbidea

Zierbenan hasi zen patroi eta 1982an Koldo Urtiagaren tokia hartu zuen herriko Sotera ontzian. 1985ean denboraldi bikaina osatu zuen eta Kontxako Bandera eta Espainiako Txapelketa irabazi zituen besteak beste. 1996 artean jarraitu zuen Santurtziko traineruan.
Arrauna utzia bazuen ere tarteka deitu izan zioten inguruko aldeek eta baita Santurtzik berak ere paroi egieko. Hamairu urteren ondoren 2020an Santurtziren B tarinerua gidatu zuen.
| Taldea | Urteak |
| Zierbena | 1978-1981 |
| Santurtzi | 1982-1996 |
| Raspas del Embarcadero | 1998 |
| Portugalete | 2002 |
| Santurtzi | 2004, 2007 |
| Santurtzi B | 2020 |

## Palmaresa

* Kontxako Bandera:
** Txapelduna (1): 1985.
** Bigarrena (1): 1984.
* Espainiako Traineru Txapelketa (1): 1985.
* Bizkaiko Traineru Txapelketa (7): 1983, 1984, 1985, 1987, 1989, 1992, 1995.
* Zarauzko Ikurrina (1): 1985.

## Erreferentziak

* ↑ «SANTURTZI 2020 - Liga ARC» www.liga-arc.com (Noiz kontsultatua: 2023-07-02).
* ↑ Garate, Aitor Manterola. (2023-07-02). «Tostak izenik ez zuen garaiko patroia» Berria (Noiz kontsultatua: 2023-07-02).

## Kanpo estekak

* Datuak: Q120184426
# Jesús Franco

Jesús Franco Manera (1930eko maiatzaren 12a, Madril – 2013ko apirilaren 2a, Madril), espainiar zinema zuzendari, musikagile eta aktore bat izan zen. Beldurrezko zinemagintzan jardun zuen, bereziki Exploitation filmen eta B filmen azpigeneroan.
173 film ingurutan lan egin zuen, bai zuzendari, gidoilari, ekoizle, musikagile edo aktore bezala, eta Espainiaz gain, Frantzia, Mendebaldeko Alemania, Suitza eta Portugalen ere lan egin zuen.
* Datuak: Q353758
* Multimedia: Jesús Franco / Q353758
# Jesús Etaio Arrondo

    Artikulu hau erlijiosoari buruzkoa da; beste esanahietarako, ikus «Jesús Etaio».
Jesús Etaio Arrondo (Fustiñana, 1958ko maiatzaren 26a) nafar erlijiosoa da. 1977an sartu zen San Joan Jainkoarenaren Ordena Ostalarian, 1981ean Erizaintzako diplomatura lortu zuen, eta 1985ean apaiztu zen. Anaia ostalarien ordenan kargu ugari izan ostean, nagusi jeneral izendatu zuten 2012an.

## Erreferentziak

* ↑ Martínez Martín, María Ascensión, Etayo Arrondo, Jesús, Auñamendi Eusko Entziklopedia, aunamendi.eusko-ikaskuntza.eus
* ↑ El Hno. Jesús Etayo, Nuevo Superior General de la Orden Hospitalaria de San Juan de Dios, sjd.es
* Datuak: Q50379902
# Jesús Etaio Zalduendo

    Artikulu hau kazetariari buruzkoa da; beste esanahietarako, ikus «Jesús Etaio».
Jesús Etaio Zalduendo (Iruñea, 1894ko maiatzaren 12a - 1951ko maiatzaren 13a nafar kazetari karlista izan zen, 1917 eta 1920 artean El Pensamiento Navarro zuzendu zuena.
1922an Aldundiak sortutako Nafarroako historiaren katedraren jabe bilakatu zen. Hurrengo urtean La Voz de Navarra egunkarian parte hartu zuen. Abertzalea ez izan arren, Nafarroako Erresuma estatu subirano oso berreraikitzearen aldekoa izan zen.

## Erreferentziak

* ↑ López Antón, José Javier. (1999). Escritores carlistas en la cultura vasca. Pamiela, 120 or..
* ↑ Etaio Zalduendo, Jesús. (2004). Navarra: Una soberanía secuestrada. Txalaparta.
* Datuak: Q21777244
# Jesús Felipe Armendaritz

Jesús Felipe Armendaritz Ormaetxea (Gernika-Lumo, 1945 – Bartzelona, 2012ko irailaren 12a) bizkaitar politikari eta sindikalista izan zen. Kataluniara joan eta SEATen lan egin zuen, non UGTren kide bilakatu zen. 1982ko hauteskunde orokorretan PSCren zerrendetan senatari hautatu zuten.

## Biografia

Jesús Felipe Armendaritz Ormaetxea Gernika-Lumon jaio zen, 1945ean. Katalunian izan zuen egoitza eta SEATen zuen lan (1977-1980) metalgintza alorrean. Formazio idazkari izan zen UGTn Baix Llobregaten 1980an, Kataluniako UGTko komunikazio politikaren idazkari 1982an, Sants auzoko UGTren idazkari eta Kataluniako UGTren antolaketa eta administrazioko idazkari.
1982ko Espainiako hauteskundeetan, 32. postuan joan zen Kataluniako Sozialisten Alderdiaren zerrendan eta 1983ko maiatzaren 3ko hauteskundeetan senatari hautatu zuten Bartzelonako hauteskunde-barrutian zendu zen Alexandre Ciriciren ordez.
1983-1986 artean, Espainiako Senatuan parte hartu zuen Sozialisten taldeko Ekonomia eta Ogasuna, Aurrekontuak, Lana eta Lurraldeen arteko Konpentsazio Fondoaren Jarraipeneko komisioetan.
Bartzelonan hil zen, 66 urterekin, 2012ko irailaren 12an.

## Erreferentziak

* ↑ (Gaztelaniaz) Eskela
* ↑ (Gaztelaniaz)https://culturavalencianasite.wordpress.com/2017/02/08/alexandre-cirici-los-catalanes-escribimos-en-valenciano-o-en-leridano/
* ↑ (Gaztelaniaz)http://www.senado.es/web/composicionorganizacion/senadores/composicionsenado/fichasenador/index.html?lang=es_ES&legis=2&id1=11204
* ↑ (Gaztelaniaz)https://www.rememori.com/530129:jesus_felipe_armendariz_ormaechea
* Datuak: Q11927505
# Jesús Fernández Santos

Jesús Fernández Santos (Madril, Espainia, 1926ko azaroaren 9a - León, Espainia, 1988ko ekainaren 2a) espainiar eleberrigile, zinema-zuzendari eta gidoigilea izan zen.

## Biografia

Bere lanaren ezaugarri nagusia errealismo objektiborako joera izan zen.
Los Bravos (1954) eleberria izan zen, kritikarien esanetan, bere garaiko eleberrigileen belaunaldiaren lehen adierazpenetako bat. Belaunaldi horretako kide ziren, besteak beste, Rafael Sánchez Ferlosio, Ana María Matute, Ignacio Aldecoa eta Juan Goytisolo.
Lanik aipagarrienen artean ditu honako hauek: La hoguera (1957); Cabeza rapada (1958, ipuinak); Laberintos (1964) eta El hombre de los santos (1969). 1982an, Planeta saria irabazi zuen Jaque a la dama lanarekin.

## Kanpo lotura

* (Gaztelaniaz) www.jesusfernandezsantos.es webgunea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q3753961
# Jesús Esperanza

Jésus Esperanza Salcedo, (Getafe, 1948ko martxoaren 16a) espainiar txirrindulari ohia da, profesionala 1970etik 1975era.

## Palmaresa

1968
* San Lorenzo Sari Nagusia
* Bordelaiseko Tourreko etapa bat
1969
* Lleidako Itzuliko etapa bat
* 10. Nafarroako Itzulian eta Mendiko sailkapena
1970
* 5. Nafarroako Itzulian eta etapa bat
1971
* 7. Errioxako Itzulian
1972
* 3. Euskal Herriko Itzulian
* 8. Asturiasko Itzulian
1973
* Pascuas Sari Nagusia
* Aragoiko Itzuliko etapa bat (taldekako erlojupekoa)
1974
* 5. Espainiako errepideko txirrindularitza txapelketan
* 7. Montjuïceko Igoeran
* 9. Andaluziako Itzulian

## Sailkapen orokorra Itzuli Handietan

| Itzulia | 1970 | 1971 | 1972 | 1973 | 1974 | 1975 |
| Italiako Giroa | - | - | - | - | - | - |
| Frantziako Tourra | - | - | - | 54. | UT | - |
| Espainiako Vuelta | - | UT | 33. | - | - | - |

## Kanpo estekak

* Jesús Esperanza - ProCyclingStats
* Jesús Esperanza - FirstCycling.com
* Jesús Esperanza, la locomotora de La Casera-Bahamontes
* Datuak: Q3177740
# Jesús Etaio

Jesús Etaio izan daiteke:
* Jesús Etaio Zalduendo (1894-1954), kazetaria
* Jesús Etaio Arrondo (1958-), erlijiosoa.
# Jesús Ferrero

Jesús Ferrero (Zamora, Espainia, 1952ko abenduaren 30a -) espainiar eleberrigilea da.

## Biografia

Antzinako historia ikasi zuen Parisen, eta Grezia klasikoan espezializatu zen. Parisko ikasketak ordaindu ahal izateko gauez atezain gisa lan egin zuen hotel batean, eta garai horretan idatzi zuen lehen nobela, Bélver Yin (1981). Ekialde Urrunean girotutako lan horrekin Bartzelonako Hiria saria lortu zuen 1982an.
Ferreroren beste lan batzuk: Opium (1986), Lady Pepa (1988), Débora Blenn (1988), El Efecto Doppler (1990, Plaza Janésen nazioarteko eleberri onenaren saria), Alis el Salvaje (1991), El secreto de los dioses (1993), Amador o la narración de un hombre afortunado (1996), El último banquete (1998, Azorín saria), Zirze piernas largas (2002), Las Trece Rosas (2003), Ángeles del abismo (2005), Las fuentes del Pacífico (2005), Las experiencias del deseo. Eros y misos (2009, Anagrama saria), Balada de las noches bravas (2010).
Pedro Almodóvarren Matador (1986) filmeko gidoia idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Jesús Ferrero clubcultura.com webgunean
* Datuak: Q3753332
# Jakov Zeldovitx

Jakov Borisovitx Zeldovitx FRS (bieloerrusieraz: Я́каў Бары́савіч Зяльдо́віч, errusieraz: Я́ков Бори́сович Зельдо́вич; Minsk, 1914ko martxoaren 8a – Mosku, 1987ko abenduaren 2a) YaB bezala ere ezaguna; sobietar batasuneko fisiko teoriko nagusietakoa zen. Kosmologia fisiko, fisika termonuklear eta fenomeno hidrodinamikoko alorretan kontribuzio garrantzitsuak egin zituelarik.

## Erreferentziak

* ↑ Ginzburg, Vitaly Lazarevich. (1994-11-01). «Yakov Borissovich Zel'Dovich, 8 March 1914 - 2 December 1987» Biographical Memoirs of Fellows of the Royal Society 40: 429–441. doi:10.1098/rsbm.1994.0049. (Noiz kontsultatua: 2022-07-24).
* ↑ «YaB-100 - Homepage» master.sai.msu.ru (Noiz kontsultatua: 2022-07-24).
* ↑ Zelʹdovich, I︠A︡. B.. (2002). Physics of shock waves and high-temperature hydrodynamic phenomena. Dover Publications ISBN 0-486-42002-7. PMC 48013651. (Noiz kontsultatua: 2022-07-24).
* ↑ «Yakov Zel'dovich» nuclearweaponarchive.org (Noiz kontsultatua: 2022-07-24).
* Datuak: Q366471
* Multimedia: Yakov Borisovich Zel'dovich / Q366471
# Jean Hamburger

Jean Hamburger (Paris, 1909ko uztailaren 15a - 1992ko otsailaren 1a) frantses medikua izan zen.
Nefrologiaren aitzindaria, eta Nefrologiako Nazioarteko Elkartearen sortzailea eta lehendakaria, 1960-1963 bitartean. Natura-zientzietako ikasketak egin zituen, Sorbonan, eta medikuntzakoak gero. 1930tik 1940ra, zenbait azterketa kliniko egin zituen Parisko erietxeetan: zaintza-metodo berriak saiatu zituen, elektrolito-gorabeheren eta giltzurrunetako gaitzen arteko loturak aztertu zituen, eta giltzurrun artifiziala asmatzeko lanak gainbegiratu zituen. 1952an Hamburgerren taldeak giltzurrun bat txertatu zuen, eta hartzailea bizi izan zen denbora garrantzi handikoa gertatu zen histobateragarritasuna aztertzeko. Aurrerago, giltzurrunaren histologia eta immunologiari buruzko azterketa sakonak egin zituen, eta artikulu eta liburu asko idatzi zituen horren gainean. 1962an Hamburgerren taldeak giltzurruna arrakastaz txertatzea lortu zuen. Frantzian egiten zen lehen organo-txertaketa zen. Hurrengo urtean, hildako baten gorputzeko organoaren txertaketa arrakastaz amaitzea lortu zuten. Hamburgerrek Ohorezko Legioaren saria jaso zuen, eta Merituaren Ordenarena. Txertaketarako Nazioarteko Elkartearen lehendakari izan zen 1968tik 1970ra, eta Medikuntza Akademia Nazionaleko kide, besteak beste. 1991n Frantziako Zientzien Akademiako lehendakari izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q536286
# Jean Giraudoux

Jean Giraudoux frantses idazlea izan zen (Bellac, 1882ko urriaren 29a - Paris, 1944ko urtarrilaren 31). Haren obren ezaugarriak fantasia, lirikotasuna eta umorea dira, hitz oparotasunez eta pertsonaien irrealtasunez jantziak. 1912an Montyon saria irabazi ondoren (L´Ecole des indifférents) gerrako eta gerraosteko gaiak (Lectures pour une ombre, 1918; Adorable Clio, 1920) eta psikologiakoak erabili zituen (Suzanne et le Pacifique, 1921; Eglantine, 1927). Antzerkiek eman zioten osperik handiena: (Siegfrid, 1922; Judith, 1931; Electre, 1937; Sodome et Gomorre, 1943; eta La folle de Chaillot, 1945).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q309974
* Multimedia: Jean Giraudoux / Q309974
# Jean Grenet

Jean Grenet (Baiona, Lapurdi, 1939ko uztailaren 12a - ibidem, 2021eko otsailaren 23a) kirurgilari eta politikari frantsesa izan zen. UMPko kidea izan zen, UDF taldea utzi eta gero eta Parti Radical Veloisieneko (UMPren aliatua) presidenteordea izan zen.
Baionako auzapeza izan zen 1993tik 2014 arte, eta Frantziako Legebiltzarreko kidea 2002tik Pirinio Atlantikoen 5. barrutiaren eskutik (Baionako zonaldea).

## Ikus, gainera

* Baionar ezagunen zerrenda

## Kanpo estekak

* Datuak: Q3172386
# Jean Harlow

Jean Harlow —jaiotza-izena: Jean Harleam Carpentier— (Kansas City, Ameriketako Estatu Batuak, 1911ko martxoaren 3a - Hollywood, Ameriketako Estatu Batuak, 1937ko ekainaren 7a) zinema-antzezlea izan zen. Gazterik hil zen, eta ez zuen film askotan parte hartu. 1930. ondorengo urteetan sex-symbol ezagunenetakoa izan zen. Ernst Lubitschekin hasi zen zineman lanean (1929, The Love Parade) eta Frank Caprak zuzenduriko Platinum Blonde (1931, Horail platinoa) filmak eman zion gerora Harlow izengoitia.
Jean Harlowen film arrakastatsu batzuk: Howard Hughesen Hell´s Angels (1930, Infernuko Aingeruak), William A. Wellmanen The Public Enemy (1931, Herriaren Etsaia) , Victor Flemingen Red Dust (1932, Hauts Gorria) eta J. Conwayren Saratoga (1937).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q105719
* Multimedia: Jean Harlow / Q105719
# Jean Grey

Phoenix, euskaraz Fenix, jaiotze izenaz Jean Grey, Marvel Comics komiki argitaletxearen superheroi bat da eta X-Men superheroi taldeko kideetako bat. Stan Lee eta Jack Kirbyk sortu zuten eta lehenbiziko aldiz The X-Men komiki liburuaren 1. zenbakian agertu zen (1963ko iraila). Cyclops superheroiaren emaztea da.
Bere ahalmenak onakoak dira: telepatia, telekinesia, pirokinesia eta hegan egitea.

## Zinema

Zineman Famke Janssen eta Sophie Turner aktoreek antzeztu dute.
* X-Men (2000)
* X2 (2003)
* X-Men: The Last Stand (2006)
* X-Men Origins: Wolverine (2009)
* X-Men: First Class (2011)
* X-Men: Apocalypse (2016)
* Dark Phoenix (2019)

## Kanpo estekak

* Datuak: Q5350072
* Multimedia: Phoenix (Jean Grey) / Q5350072
# Jean Graczyk

Jean Graczyk (Neuvy-sur-Barangeon, 1933ko maiatzaren 26a - Vignoux-sur-Barangeon, 2004ko ekainaren 27a), Frantziako txirrindularia zen. Popoff ezinezez ezaguna zen.
Frantzian jaioa, guraso poloniarrekin, 1949ko ekainaren 23an hartu zuen frantses herritartasuna.

## Kirol ibilbidea

1956ko Olinpiar Jokoetan parte hartu zuen eta taldekako jazarpen proban zilarrezko domina irabazi zuen (Jean-Claude Lecante, Michel Vermeulin eta René Bianchirekin).
Profesionala 1957tik 1970 arte, tarte horretan 65 garaipen lortu zituen. Nabarmentzekoak dira 1959ko Paris-Nizako sailkapen orokorra eta Frantziako Tourrean zein Espainiako Vueltan eskuratutako etapa garaipenak.

## Palmaresa

1957
* Hego-Ekialdeko Tourra eta bi etapa
1958
* Espainiako Vueltako etapa 1
* Frantziako Tourreko Puntukako sailkapena
* 7. Dauphiné Libérén eta etapa 1
* 2. Boucles de Seine Saint-Denisen
1959
* Antibesko Sari Nagusia
* Paris-Niza
* Frantziako Tourreko etapa 1
* 3. Nazioarteko Kriteriumean
1960
* Monacoko Sari Nagusia
* Paris-Nizako etapa 1
* Frantziako Tourreko Puntukako sailkapena eta 4 etapa
* Nazioarteko Kriteriuma
* Super Prestige Pernod
* 2. Milan-San Remon
* 2. Flandriako Tourrean
* 3. Paris-Bruselan
* 5. Lieja-Bastogne-Liejan
1961
* Erroma-Napoli-Erroma eta etapa 1
* Dauphiné Libéréko etapa 1
* 2. La Flèche Wallonnen
* 4. Paris-Bruselan
* 7. Flandriako Tourrean
1962
* Paris-Nizako etapa bat
* Espainiako Vueltako 4 etapa
1963
* Monacoko Sari Nagusia
* Kataluniako Voltako 2 etapa
1964
* 6. Milan-San Remon
* 7. Bordele-Parisen
1965
* 3. Sassari-Cagliarin
1966
* 2. Paris-Camemberten
* Fontenay-Sous-Boiseko Ziklo-krosa (Raymond Poulidorrekin batera)

## Sailkapen orokorra Itzuli Handietan eta Munduko Txapelketan

| Laterketa | 1955 | 1956 | 1957 | 1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 | 1971 | 1972 |
| Italiako Giroa | - | - | - | - | DSK | - | - | - | - | - | - | 62. | - | - | - | - | - | - |
| Frantziako Tourra | - | - | UT | 14. | 35. | 13. | - | 38. | 72. | 76. | - | - | - | - | - | - | - | - |
| Espainiako Vuelta | - | - | - | 29. | - | - | - | 25. | - | - | - | - | 71. | UT | - | - | - | - |
| Munduko txapelketa | - | - | - | 24. | - | 30. | - | - | - | - | - | - | - | - | - | - | - | - |
-: ez zuen parte hartu UT: utzi, ez zuen amaitu DSK: deskalifikatua

## Erreferentziak

* ↑ «Jean Graczyk». the-sports.org (Ingelesez).

## Kanpo estekak

Jean Graczyk - ProCyclingStats
* Datuak: Q961048
* Multimedia: Jean Graczyk / Q961048
# Jean Graton

Jean Graton (Nantes, 1923ko abuztuaren 10a - Brusela, 2021eko urtarrilaren 21a) frantziar komikigilea izan zen. Belgikara joan zen 1947an eta Spirou eta Tintin aldizkarietan lan egin zuen. Bere komikiak sortu zituen, batez ere kirolarekin eta automobilismoarekin lotutakoak. 1957an Michel Vaillant pertsonaia sortu zuen.

## Bibliografia

* Les Histoires vraies de l'Oncle Paul (24 istorio, 12 liburuki, 1953–1954)
* Ça, c'est du sport! (album bat, 1957)
* Michel Vaillant (96 album, 1959–2007)
* Les Labourdet (9 album, 1967–2008)
* Un exploit de Michel Vaillant (album bat, 1972)
* Julie Wood (12 album, 1976–1980)
* Dossiers Michel Vaillant (9 album, 1995–2008)
* Palmarès inédit (6 album, 2000–2006)
* Datuak: Q958926
* Multimedia: Jean Graton / Q958926